λαμψακηνων λαμψακηνων στρατηγοι θασιων αρχουσι χαιρειν ει ερωσθε το δεον αν ειη και ημεις δε υγιαινομεν. των γεγονοτων φιλανθρωπων παρ ημιν τωι πολιτη υμων διονυσοδωρωι πεμπιδου εξαπεσταλκαμεν τα αντιγραφα υποταξαντες υπο την επιστολην. πρυτανευοντος πριαπου επιφανους ψηφισματα εκ βουλης ηραιωνος εδοξεν τη βουληι και τωι δημωι ιππων μνησιθεου εγραμματευεν διονυσιος ληναιου ειπεν επει διονυσοδωρος πεμπιδου θασιος εκτενη και προθυμον εαυτον εις τα του δημου παρασκευαζει πραγματα συναντιλαμβανεται δε και τοις κατ ιδιαν εαυτου ποιουμενοις χρειαν καθοτι περι τουτων διαμεμαρτυρηται απεφαινοντο δε πλειονες καθηκοντως αν τιμηθηναι αυτον προξενιαι εν δε τωι νομωι γεγραπται εαν τινα βουληται ο δημος τιμησαι προξενιαι και προσταξηι τηι βουλη ψηφισαμενος εγ κυριαι εκκλησια την βουλην προβουλευειν δεδοχθαι τη βουληι και τωι δημωι την βουλην προβουλευσασαν καθ ο τιμηθησεται προξενιαι διονυσοδωρος εξενεγκειν εις εκκλησιαν συντελεισθαι δε ως αν τωι δημωι δοξηι. πρυτανευουσης αφροδιτης επιφανους ψηφισματα εκ βουλης απατουριωνος εδοξεν τωι δημωι παιωνιος ιφιτου εγραμματευεν γνωιμη της βουλης επει εψηφισατο ο δημος την βουλην προβουλευσασαν καθ ο τιμηθησεται προξενιαι διονυσοδωρος πεμπιδου θασιος εξενεγκειν εις εκκλησιαν συντελεισθαι δε ως αν τωι δημωι δοξηι δεδοχθαι τηι βουληι και τωι δημωι ειναι προξενον της πολεως της λαμψακηνων διονυσοδωρον πεμπιδου θασιον και εξειναι αυτωι αφικνεισθαι εις λαμψακον ασυλει και ασπονδει και εν ειρηινηι και εμ πολεμωι και δικας ισχειν προδικους υπαρχειν δε αυτωι και εφοδον επι τε την βουλην και τον δημον πρωτωι μετα τα ιερα δεδοσθαι δε αυτωι και τα λοιπα φιλανθρωπα οσα και τοις αλλοις προξενοις υπο του νομου συγκεχωρηται.
Aeg. Isl. — Thasos — 2nd/1st c. BC — BCH 77 (1953) 426-443
 2nd/1st c. BC 